антидъмпинговите мерки по отношение на КНР да не бъдат запазени.
 Е. РАЗГЛАСЯВАНЕ И АНТИДЪМПИНГОВИ МЕРКИ
 (104)
 Всички съдействащи заинтересовани страни бяха информирани за основните факти и съображения, въз основа на които се счита за целесъобразно действащите антидъмпингови мита върху вноса на МПХ от КНР да бъдат запазени. На заинтересованите страни бе дадена възможност да представят коментари след това разгласяване. Такива коментари не бяха получени.
 (105)
 От гореизложеното следва, че съгласно предвиденото в член 11, параграф 2 от основния регламент антидъмпинговите мерки, приложими към вноса на МПХ с произход от КНР, следва да бъдат запазени.
 (106)
 Вследствие на това разширяването на обхвата на мярката по отношение на разглеждания продукт с произход от КНР, така че да обхване вноса и от Виетнам (22) и Лаоската народнодемократична република (23), независимо дали е деклариран с произход от Виетнам или Лаоската народнодемократична република, следва също да бъде запазено.
 (107)
 Комитетът, създаден съгласно член 15, параграф 1 от основния регламент, не представи становище,
 ПРИЕ НАСТОЯЩИЯ РЕГЛАМЕНТ:
 Член 1
 1. Налага се окончателно антидъмпингово мито върху вноса на определени механизми за подвързване с халки, които понастоящем се класират в код по КН ex 8305 10 00, с произход от Китайската народна република.
 2. За целите на настоящия член механизмите за подвързване с халки се състоят от два листа стоманена ламарина или тел с фиксирани за тях най-малко четири полухалки, изработени от стоманена тел, които са закрепени заедно с помощта на стоманен капак. Те могат да бъдат отворени или чрез разтваряне на полухалките, или посредством малък стоманен спусъков механизъм, закрепен за механизма за подвързване с халки.
 3. Ставката на окончателното антидъмпингово мито, приложимо към нетната цена франко граница на Общността преди обмитяване, е следната:
 а)
 за механизми със 17 и 23 халки (кодове по ТАРИК 8305100021, 8305100023, 8305100029 и 8305100035) ставката на митото е равна на разликата между минималната вносна цена от 325 EUR за 1 000 бройки и нетната цена франко граница на Общността преди обмитяване;
 б)
 за механизми, различни от тези със 17 или 23 халки (кодове по ТАРИК 8305100011, 8305100013, 8305100019 и 8305100034)
 Митническа ставка
 Допълнителен код по ТАРИК
 Китайска народна република
 —
 World Wide Stationery Mfg, Хонконг, Китайска народна република
 51,2 %
 8934
 —
 всички други дружества
 78,8 %
 8900
 Член 2
 Освен когато е предвидено друго, се прилагат действащите разпоредби относно митата.
 Член 3
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 май 2016 година.
 За Комисията
 Председател
 Jean-Claude JUNCKER
 (1) ОВ L 343, 22.12.2009 г., стр. 51.
 (2) Регламент (ЕО) No 119/97 на Съвета от 20 януари 1997 г. за налагане на окончателни антидъмпингови мита върху вноса на някои механизми за подвързване с халки с произход от Малайзия и Китайската народна република и за окончателно събиране на наложените временни мита (ОВ L 22, 24.1.1997 г., стр. 1).
 (3) Регламент (ЕО) No 2100/2000 на Съвета от 29 септември 2000 г. за изменение на